Fase 3-beurtkrag Vrydag van kragArgieffoto (Foto: Unsplash) Eskom het aangekondig dat hy Vrydag fase 3-beurtkrag gaan toepas. Beurtkrag sal dan vir die res van die naweek voortduur. Die kragvoorsiener het vanmiddag in ŉ verklaring gesê fase 3 sal môre vanaf 08:00 tot 22:00 ingestel word nadat fase 4 die afgelope twee dae in die land van krag was. Luidens die verklaring word die faseverandering toegeskryf aan ŉ laer vraag na elektrisiteit danksy beter weersomstandighede. Hoewel opwekkingseenhede by die Tutuka-, Matla-, Majuba- en Camden-kragsentrale herstel is, beleef nog twee eenhede egter tans kragonderbrekings. Onbeplande kragonderbrekings het vanmiddag op 11 185 MW gestaan terwyl beplande instandhoudingswerk 5 040 MW uit die netwerk haal. Eskom het ŉ beroep op verbruikers gedoen om elektrisiteit spaarsaam te gebruik.